Joan Jaurés (mètro de Tolosa)

Joan Jaurés (Jean Jaurès en francés) es una estacion de las linhas A e B del mètro de Tolosa. Es l'unica estacion a establir una correspondéncia entre las doas linhas, atal que la mai frequentat del mètro tolosenc, ambe mai de 20 milions de validacions en 2016. Es situada dins lo centre-vila de Tolosa, dins lo quartièr Sant Jòrdi, a proximitat de la plaça Wilson.

 Situacion sul malhum 
Joan Jaurés es situada sus la linha A del mètro de Tolosa, entre las estacions Capitòli al sud-oèst e Marengo SNCF al nòrd-èst.

L'estacion es tanben situada sus la linha B, entre las estacions Joana d'Arc al nòrd-oèst e Francés Verdier al sud-èst.

 Istòria 

 Servicis als viatjaires 

 Accès e acuèlh 
L'estacion se compausa en fach de doas estacions relacionadas: sus linha A, l'estacion es situada a l'èst e pus prigonda que l'estacion de linha B.

L'estacion de la linha A es equipada d'un cai central amb dètz pòrtas li permetent de recebre de ramas de 26 m de doas veituras. Uèi solament una rama es en servici.

Sus la linha B, i a tres cais per doas vias : lo cai central s'utiliza per l'embarcament dels passatgièrs, los cais laterals pel desbarcament. Las pòrtas de la rama se dobrisson dels dos costats; pasmens, per menar los viatjaires a sortir del bon costat, la senhalizacion visuala embarcada indica un sol costat e las pòrtas del cai central se dubrisson amb un retardament a respècte d'aquelas del cai lateral. Aquel sistèma permet de reduire lo temps d'arrèst dins l'estacion. 

Los cais comptan dotze pòrtas, que permeton de recebre de ramas de 52 m de quatre veituras.

 Dessèrta 
Coma dins l'ensemble del mètro tolosenc, la primièra partença dels caps de linha es a 5h15, e la darrièra es a 0h del dimenge al dijòus, e 3h lo divendres e dissabte.

 Intermodalitat 

 Bus: Linhas Tisséo |L1|L8|L9|14|29|Aeropòrt|Centre Vila

 Arquitectura 
L'estacion compta doas òbras d'art: sus la linha A, una anamorfòsi se revelant a un certan ponch de l'escalièr d'accès sud de las Passejadas de Joan Jaurés, foguèt realizada per Felice Varini.
La fresca abstraita de la linha B foguèt realizada par Julije Kneifer.

 A l'entorn 

 Cinèmas UGC Tolosa e Gaumont Wilson
Plaça Wilson
 Estacions de velò VélôToulouse n° 17 (Strasbourg – Sardane), n° 18 (Strasbourg – Jean-Jaurès) e n° 19 (Carnot – Péri)
 Teatre de la Ciutat TNT

 Nòtas e referéncias 

 Vejatz tanben 

 Articles ligats 

Mètro de Tolosa
Linha A del mètro de Tolosa
Linha B del mètro de Tolosa
 Transpòrts en comun de Tolosa

 Ligams extèrnes 

 Presentacion de l'estacion de Joan Jaurès (sus la linha A e sus la linha B) e de sas òbras d'art (sus la linha A et sus la linha B) per Tisséo
 site sus l'occitan dins lo Mètro de Tolosa

Categoria:Linha A del mètro de Tolosa
Categoria:Linha B del mètro de Tolosa